CELEX: 62008TN0360
Language: lv
Date: 2008-09-03 00:00:00
Title: Lieta T-360/08: Prasība, kas celta 2008. gada 3. septembrī — Spānija/Komisija

25.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 272/46
            
         Prasība, kas celta 2008. gada 3. septembrī — Spānija/Komisija
   (Lieta T-360/08)
   (2008/C 272/90)
   Tiesvedības valoda — spāņu
   Lietas dalībnieki
   
      Prasītāja: Spānijas Karaliste (pārstāvis — J. Rodríguez Cárcamo)
   
      Atbildētāja: Eiropas Kopienu Komisija
   Prasītājas prasījumi:
   Spānijas Karaliste lūdz Pirmās instances tiesu:
   
               —
            
            
               nepiemērot Vadlīnijas publiskā iepirkuma noteikumu neizpildes gadījumā Struktūrfondu un Kohēzijas fonda līdzfinansētajām izmaksām piemērojamo finanšu labojumu noteikšanai 2007. gada 29. novembra galīgajā redakcijā, COCOF 07/0037/03-ES;
            
         
               —
            
            
               atcelt Eiropas Kopienu Komisijas 2008. gada 25. jūnija Lēmumu C (2008) 3247 par Kohēzijas fonda atbalsta samazināšanu projektu kopumam Nr. 2001.ES.16.C.P.E.036 (“saneamiento de la Cuenca Hidrográfica del Norte–Galicia-2001” [Ziemeļgalīsijas hidrogrāfiskā baseina asenizācija — 2001]); un
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Šī lieta attiecas uz projektu kopumu esošu sūkņu staciju uzlabošanai un jaunu izbūvei, esošā kanalizācijas un asenizācijas tīkla paplašināšanai, aprīkošanai un uzlabošanai dažādās Galīsijas vietās. Komisijas sākotnēji piešķirtais Kopienu finansējums atbilda 80 % no atbalstāmajām valsts izmaksām.
   Vēstulē, kuru Komisija 2007. gada jūlijā nosūtīja prasītājai, tika ierosināts izdarīt labojumus pirms tam notikušas revīzijas gaitā konstatēto pārkāpumu dēļ. Minētās vēstules secinājumu daļā norādīti divi apstrīdētā lēmuma pamatā esošie pārkāpumi un tiem atbilstoši finanšu labojumu ierosinājumi, proti, steidzamības procedūras nepamatota izmantošana saistībā ar vienu iepirkumu un pieredzes nepamatota izmantošana par kritēriju dažādu līgumu slēgšanas tiesību piešķiršanā. Ierosināto finanšu labojumu apmērs bija attiecīgi EUR 697 901 un EUR 354 591.
   Izvirzītie pamati un galvenie argumenti ir tādi paši kā lietā T-359/08 Spānija/Komisija.